
       GHEORGHE CIUHANDU

                                                                    R E F E R A T

privind modificarea tarifelor pentru serviciile funerare practicate în cimitirele aparţinând Primăriei Municipiului Timişoara aprobate prin H.C.L. nr.36/24.02.2004 şi H.C.L. nr.95/30.03.2004, prin indexare cu rata inflaţiei stabilită pentru anul 2004


           Serviciile funerare, de curăţenie, lucrărilor şi bunurilor necesare realizării serviciilor funerare în cimitirele aparţinând Primăriei Municipiului Timişoara au fost concesionate prin licitaţie publică, în baza H.C.L.M.T. nr.84/22.04.2003 unor firme pe o perioadă de 10 ani, respectiv următoarelor societăţi : S.C. Leka S.R.L., S.C. Vînătorul S.R.L. şi S.C. Consimpex S.R.L.


Precizăm  că în conformitate cu Regulamentul de funcţionare a cimitirelor şi a crematoriilor aparţinând Primăriei Municipiului Timişoara, tarifele aferente lucrărilor şi serviciilor funerare sunt aprobate prin hotărârea Consiliului Local.


Astfel, prin Hotărârea Consiliului Local nr. 36/24.02.2004 s-au aprobat tarifele pentru a fi practicate în anul 2004, fiind indexate cu o rată a inflaţiei corespunzătoare.


În luna ianuarie 2005 s-a propus indexarea cu rata inflaţiei, corespunzătoare anului 2004 a taxei de concesiune, respectiv a redevenţei pe care societăţile concesionare o au de achitat la bugetul local.


Astfel se impune modificarea tarifelor pentru serviciile funerare practicate în cimitirele aparţinând Primăriei Municipiului Timişoara aprobate prin H.C.L. nr.36/24.02.2004 şi H.C.L. nr.95/30.03.2004, prin indexare cu 9,3 %, ceea ce reprezintă rata inflaţiei stabilită pentru anul 2004 şi care ne-a fost comunicată de către Institutul Naţional de Statistică- Direcţia Regională de Statistică Timiş.

Prezentul referat a fost întocmit şi ca urmare a adresei nr. D72005-000106/12.01.2005 a Societăţilor Comerciale LEKA S.R.L. şi VÂNĂTORUL S.R.L. prin care solicitau indexarea tarifelor aşa cum a fost arătat în prezentul referat.


Anexăm nota de fundamentare a tarifelor indexate cu rata inflaţiei aferente anului 2004, respectiv 9,3%, tarife care urmează a fi practicate în cimitirele aparţinând Primăriei Municipiului Timişoara în anul 2005 de către firmele concesionare.

